CELEX: 62008CA0365
Language: bg
Date: 2010-05-20 00:00:00
Title: Дело C-365/08: Решение на Съда (четвърти състав) от 20 май 2010 г. (преюдициално запитване от Verwaltungsgerichtshof, Австрия) — Agrana Zucker GmbH/Bundesminister für Land- und Forstwirtschaft, Umwelt und Wasserwirtschaft (Захар — Регламент (ЕО) № 318/2006 — Член 16 — Изчисляване на размера на производствената такса — Включване в основата на таксата на изтеглените от пазара количества захар от квотата — Принципи на пропорционалност и на недопускане на дискриминация)

3.7.2010   
            
            
               BG
            
            
               Официален вестник на Европейския съюз
            
            
               C 179/5
            
         Решение на Съда (четвърти състав) от 20 май 2010 г. (преюдициално запитване от Verwaltungsgerichtshof, Австрия) — Agrana Zucker GmbH/Bundesminister für Land- und Forstwirtschaft, Umwelt und Wasserwirtschaft
   (Дело C-365/08) (1)
   
   (Захар - Регламент (ЕО) № 318/2006 - Член 16 - Изчисляване на размера на производствената такса - Включване в основата на таксата на изтеглените от пазара количества захар от квотата - Принципи на пропорционалност и на недопускане на дискриминация)
   2010/C 179/07
   Език на производството: немски
   
      Запитваща юрисдикция
   
   Verwaltungsgerichtshof
   
      Страни в главното производство
   
   
      Жалбоподател: Agrana Zucker GmbH
   
      Ответник: Bundesminister für Land- und Forstwirtschaft, Umwelt und Wasserwirtschaft
   
      Предмет
   
   Преюдициално запитване — Verwaltungsgerichtshof (Австрия) — Тълкуване на член 34 от Договора за ЕО и по-специално на принципа на недопускане на дискриминация, както и на принципите на оправданите правни очаквания и на пропорционалност — Тълкуване и валидност на член 16 от Регламент (ЕО) № 318/2006 на Съвета от 20 февруари 2006 година относно общата организация на пазарите в сектора на захарта (ОВ L 58, стр. 1; Специално издание на български език, 2007 г., глава 3, том 70, стр. 77) — Включване при изчисляване на размера на производствената такса на частта от квотата, която е била предмет на превантивно изтегляне съобразно член 1 от Регламент (ЕО) № 290/2007 на Комисията от 16 март 2007 година за определяне на процента, предвиден в член 19 от Регламент (ЕО) № 318/2006 на Съвета, за пазарната 2007/2008 година (ОВ L 78, стр. 20)
   
      Диспозитив
   
   
               1.
            
            
               Член 16 от Регламент (ЕО) № 318/2006 на Съвета от 20 февруари 2006 година относно общата организация на пазарите в сектора на захарта трябва да се тълкува в смисъл, че количеството захар от квотата, което е изтеглено от пазара в приложение на член 19 от този регламент и на член 1 от Регламент (ЕО) № 290/2007 на Комисията от 16 март 2007 година за определяне на процента, предвиден в член 19 от Регламент (ЕО) № 318/2006 на Съвета, за пазарната 2007/2008 година, се включва в основата на производствената такса.
            
         
               2.
            
            
               При разглеждането на втория преюдициален въпрос не са установени никакви обстоятелства, засягащи валидността на член 16 от Регламент № 318/2006.
            
         
      (1)  ОВ C 285, 8.11.2008 г.